Абри инамаданы ирыдгалоуп «аелектронтә ԥарақәа» ҳәа аилкаара алагалара, АШӘС алахәцәа – апартниорцәа-апроваидерцәа рзин ашьақәырӷәӷәара, ашәатәқәа рыдкылара ахԥатәи ахаҿқәа ирхырҳагахартә амҩаԥгара, иара убас Аԥсны Аҳәынҭқарра Амилаҭтә банк апартниор –апроваидер ишәатәқәа рыдкыларазы аԥҟара аҳәаақәҵаразы азин ашьақәырӷәӷәара. Убри аан азакәан апроект иазԥхьагәанаҭоит АШӘС ахәдықәҵаратә фонд АШӘС алахәцәа рыхәдықәҵаратә лагаламҭақәа рыла аԥҵара. Уи хархәара аҭахоит АШӘС алахәцәа рхыдҵақәа рынагӡара алыршара хықәкыс иҟаҵаны.
Аилатәара алахәцәа алахәцәа ахәаԥшит Аԥсны Аҳәынҭқарра амилаҭтә закәанԥҵара аҷыдарақәеи ишьақәгыло ауаажәларр-економикатә еизыҟазаашьақәеи ҳасаб рзуны Аԥсны Аҳәынҭқарра абанктә закәанԥҵара аиӷьәра хықәкыс иҟаҵаны иазырхиоу «Абанктә ҳәаақәҵаара аусхк аҟны Аԥсны Аҳәынҭқарра азакәанԥҵаратә актқәак аԥахрақәа ралагаларазы» Аԥсны Аҳәынҭқарра азакәан апроект.
Азакәанапроект аилыркааганҵаҟны, ҷыдала, иҳәоуп:
«Азакәан апроект иазԥхьагәанаҭоит акредиттә еиҿкаара акциақәа (ахәҭаақәа) иуристтә хаҿык ма уаҩытәҩсатә хаҿык, мамзаргьы еиқәшаҳаҭрала еидҳәалоу аиуристтәи ауаҩытәҩсатә хаҿқәа ргәыԥи ала акы ма инеиҳаны имҩаԥгоу аилаӡарақәа рышәагаа аиҵатәра Аԥсны Абанк 20 % инаркны 10 % рҟынӡа. Ари аԥсахра Аԥсны Аҳәынҭқарра азакәанԥҵареи Урыстәылатәи Афедерациа азакәанԥҵареи реинырнаалара иазку ауснагӡатәқәа рынагӡара иазкуп, Аԥсны Абанк аиҿкаара афункциақәа еиҳа еиӷьны анагӡара алнаршоит». Иара убас иазԥхьагәаҭоуп атермин «акыр анырра» «аконтроли акыр анырреи» рыла аԥсахра, иалыршахоит еиҳа иҿыцу, зехьынџьара хархәара змоу атерминологиа ахь аиасра, иара убас Афинанстә ҳасабырба жәларбжьаратәи астандартқәа (АҲЖӘА) ирықәшәоит.
Азакәан апроект ала иаԥыххоит иахьа аус зуа иақәнагоу ахыԥхьаӡаларҭа аартра иазку адырраҭаратә процедура еиқәырханы акредиттә еиҿкаарақәа акорреспонденттә хыԥхьаӡаларҭақәа раартра аԥҟара. Аилатәара амш азҵаара аҳәаақәа ирҭагӡаны имҩаԥысит «Изыцҵоу ахәԥсазы ашәахтә азы» Аԥсны Аҳәынҭқарра Азакәан аԥсахрақәа ралагаларазы» азакәанапроект ахцәажәара. Уи ашәахтәшәаҩы ихыхразы идикылаз ишәахтә аицҵалыҵ аиҭашьақәыргылара азҵаарақәа рҭышәынртәалара иазкуп.